Kilde

**Polsk lokomotivfører - kørte jøder til Belzec**

**Den polske lokomotivfører, Stefan Kirsz, kørte jøder til udryddelseslejren Belzec.  
Diskuter: a. havde han et (med-)ansvar for Holocaust, b. skulle han straffes?, c. kunne han sige fra? og d. hvad ville du have gjort?**  
  
"Som lokomotivfører på et lokomotiv førte jeg jødiske transporter fra Rava-Ruskkaya stationen til Belzec mange gange. … Disse transporter i Belzec var opdelt i tre. Hver del, som bestod af 20 godsvogne, blev med lokomotivet skubbet ind på jernbaneskinnerne inde i lejren …  
  
Umiddelbart efter at godsvognene stoppede inde i lejren, blev de tømt for jøder. Inden for 3-5 minutter var de 20 vogne tømt for jøder og deres baggage. Jeg så, at ud over de levende, blev døde hevet ud …  
  
Tyskerne tillod os ikke at se lejren, men jeg var i stand til at se den, når jeg nærmede mig lejren, og med vilje lod som om, at jeg skulle skovle kullet tættere på indgangsporten."

*Oversat fra: Yitzhak Arad "Belzec, Sobibor, Treblinka: The Operation Reinhard Death Camps", (Indianapolis: Indiana University Press, 1987), s. 69*